**R E L A C I O N**

**PËR**

**PROJEKTLIGJIN**

**PËR KRIJIMIN E AUTORITETIT RREGULLATOR HEKURUDHOR**

1. **QËLLIMI I PROJEKTLIGJ DHE OBJEKTIVAT QË SYNOHEN TË ARRIHEN**

Projektligji “Për krijimin e Autoritetit Rregullator Hekurudhor” ka për qëllim (objektiv të përgjithshëm) krijimin e Autoritetit Rregullator Hekurudhor, i cili synon garantimin e konkurrencës së lirë dhe efektive në tregun hekurudhor.

Ky Projektligj gjithashtu ka si objektiv kryesor plotësimin e akteve ligjore të parashikuara në Ligjin nr. 142/2016 “Kodi Hekurudhor i Republikës së Shqipërisë”, të cilat mundësojnë aktualisht zbatueshmërinë të këtij ligji.

Ligji Nr. 142/2016, “Kodi hekurudhor i Republikës së Shqipërisë” përcakton në Nenin 55/1 Ligjit nr.142/2016, krijimin me ligj të Autoritetit Rregullator Hekurudhor (Autoriteti).

Deri më tani, në Shqipëri nuk ka pasur një autoritet rregullator në kuptimin e legjislacionit evropian.

Objektivi specifik i këtij projektligji është rregullimi i tregut dhe konkurrencës së lirë në transportin hekurudhor si dhe nxitja e subjekteve private për të marrë pjesë në zhvillimet e këtij tranporti në Shqipëri.

1. **VLERËSIMI I PROJEKTLIGJIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Miratimi i këtij projektligji është në përputhje të plotë me programin politik të Këshillit të Ministrave për zhvillimin e sektorit hekurudhor nëpërmjet rregullimit të tregut dhe konkurrences së lirë në përputhje me Direktivat dhe Rregulloret evropiane që disiplinojnë këtë sektor mjaft të rëndësishëm transporti.

Projektligji është parashikuar në Planin Kombëtar të Integrimit Evropian 2019 - 2021, por nuk është parashikuar në planin e përgjithshëm analitik të projektakteve të parashikuara për t’u miratuar në vitin 2019. Arsyeja ka qenë pasi ishte parashikuar që të ishte miratuar deri në fund të vitit 2018 sipas programin analitik te KM-se së atij viti.

Gjithashtu projektligji lidhet me zbatimin e Strategjisë së Sektorit të Transportit dhe Planit të Veprimit për vitet 2016-2020 dhe Veprimet Prioritare Hekurudhore në VKM nr. 811, datë 16.11.2016 në veprimet nr. 1 dhe 3 për MIE dhe hekurudhat, siç është publikuar në Fletoren Zyrtare te KM-se Nr. 230-2016.

1. **PËRPARËSITË, PROBLEMATIKAT, EFEKTET E PRITSHME TË KËTIJ PROJEKTVENDIMI**

Argumentimi për Projektligjin në lidhje me përparësitë, problemet, dhe efektet e pritshshme janë si më poshtë:

* + 1. Ligji parashikon krijimin eAutoritetit Regullator Hekurudhor që është i domosdoshëm për tregun hekurudhor shqiptar .

Tregu kërkon krijimin e një organi rregullator hekurudhor, pasi menaxherët jo shtetërorë të infrastrukturës dhe sipërmarrësit privatë hekurudhorë operojnë tashmë në sektorin hekurudhor. Operatorët e impianteve të shërbimit si: terminalet e mallrave dhe udhetarëve nw portet dhe qendrat logjistike kanë qenë në pritje për të filluar veprimtaritë e tyre në një mënyrë jo diskriminuese, të barabartë dhe transparente, që deri më tani është dominuar nga hekurudha shtetërore në detyrë.

ç. Meqenëse krijimi i një organi rregullator hekurudhor është me prioritet të lartë për BE-në dhe rrjedhimisht element thelbësor për zbatimin e ACQUIS-it të BE-së, është e nevojshme që të krijohet sa më shpejt që të jetë e mundur një autoritet i tillë.

d. Bashkëpunimi i organeve rregullatore të tregut në Shqipëri dhe në rajon, ka marrë rëndësi parësore, në rastin që autoritetet shtetërore homologe kanë dakordësuar zyrtarisht. Për më tepër, sipërmarrësit hekurudhorë duke përfshirë: operatorët hekurudhorë të licensuar, publik, privat dhe në partneritet me shtetin kanë nënshkruar tashmë ndjekjen e protokolleve dhe marrëveshjeve të orarit te lëvizjes së trenave me administruesit e infrastrukturave kombëtare dhe të shtetit fqinj p.sh. Malit të Zi. Duke qenë se Stacioni i përbashkët hekurudhor kufitar është njoftuar model për rajonin e Ballkanit Perëndimor, në këto bashkëpunime ka rezultuar e nevojshme të kryhen shqyrtime të organeve rregullatore të rajonit për të marrë vendime të arsyetuara në përputhje me zonën e vetme hekurudhore evropiane, të cilën Shqipëria e ka transpozuar me ligj tashmë dhe për të siguruar përputhje me praktikën më të mirë në rajonin e Evropës JugLindore.

1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Projektligji i propozuar është në përputhje më nenet 78 dhe 83, pika 1 të Kushtetutës së Republikës së Shqipërisë. Gjithashtu është në përputhje me Ligjin 142/2016, konkretisht nenet 55 pika (1) deri (3) nenet 56-57 të tij.

1. **VLERËSIMI I SHKALLËS SË PËRAFRIMIT ME ACQUIS COMMUNAUTAIRE**

Ky projektligj përafron pjesërisht Direktivën (BE) 2012/34 të Parlamentit Evropian dhe të Këshillit të datës 21 Nëntor 2012 (e rishikuar) për krijimin e një zone të vetme hekurudhore Europiane.

1. **PËRMBLEDHJE SHPJEGUESE E PËRMBAJTJES SË PROJEKTLIGJIT**

**Projekt akti është i ndarë në 5 krerë dhe përmban 18 nene, me përmbajtje si vijon:**

-

**Neni 1 /Qëllimi-**Ngritja e Autoritetit Rregullator Hekurudhor synon garantimin e konkurrencës së lirë dhe efektive në tregun hekurudhor të Shqipërisë.

**Neni 2 /Objekti i Ligjit-**1. Objekti i këtij ligji është përcaktimi i rregullave për organizimin dhe funksionimin e Autoritetit Rregullator Hekurudhor, përkatësisht: - rregullat për përcaktimin e kushteve organizative, funksionale, hierarkike dhe vendimmarrëse të një Autoriteti Rregullator në Hekurudhë të Pavarur (që më poshtë quhet ARH), përfaqësimin e tij, procedurën për përzgjedhjen e drejtuesit dhe punësimin e personelit të tij, si dhe përgjegjësitë e tyre

**Neni 3 /Krijimi** dhe statusi i Autoritetit-1. Autoriteti është person juridik, publik, me seli në Tiranë, i cili organizohet dhe funksionon në përputhje me dispozitat e këtij ligji dhe të legjislacionit në fuqi.

Autoriteti Rregullator Hekurudhor vepron si një autoritet ankimimi, pavarësisht mundësisë së shqyrtimit gjyqësor. Të gjitha këto shtjellohen **në Kreun e II** të këtij projekt ligji: **Funksionet e Autoritetit.**

**Neni 4-Fuksionet** e veprimtarisë së Autoritetit

**Neni 5 – B**ashkëpunimi me organet e tjera hekurudhore

**Neni 6 - Kërkesa për informacion** e drejta për të marrë informacion sipas nevojave.

**Neni 7 – Vendimet/** Çdo vendim i Autoritetit i nënshtrohet shqyrtimit gjyqësor.

Çdo vendim i Autoritetit do të publikohet brenda një jave në faqen zyrtare të Tij në gjuhën shqipe dhe në një nga gjuhët zyrtare të Bashkimit Evropian**.**

**Neni 8- Auditet** ku Autoriteti do të kryejë audite ose do të nxisë auditet e jashtme të administruesve të infrastrukturës, operatorëve të impianteve të shërbimit dhe sipërmarrësve hekurudhorë për të verifikuar pajtueshmërinë me dispozitat e ndarjes së kontabilitetit.

Kriteret e pavarësisë të sanksionuara në nenin 55.1 të Kodit Hekurudhor shtjellohen në **Kreun III** të këtij projektligji **Pavarësia, organizimi dhe funksionimi i Autoritetit, në nenet:**

**Neni 9- Organizimi i Autoritetit**

**Neni 10 -Struktura organizative e Autoritetit**

**Neni 11-Perzgjedhja e Drejtorit Ekzekutiv të Autoritetit**

**Neni 12-Publikimi i vendimeve dhe veprimtarisë së Autoritetit/**Një herë në vit, Autoriteti përgatit raportin vjetor që do t'i paraqitet Kuvendit dhe ministrit kompetent jo më vonë se data 31.03. e vitit të ardhshëm.

**Neni 13-Konfidencialiteti i Informacionit/**Autoriteti do të ruajë konfidencialitetin e informacionit i cili përfshin sekretet tregtare dhe tatimore.

**Neni 14-Konflikti i Interesit**

**Neni 15-Financimi i Autoritetit/** Aktivitetet e Autoritetit do të financohen nga: a) buxheti i shtetit, të ardhura të tjera që vijnë nga vlerësimet e ministrisë apo organeve të tjera publike. Të gjitha së bashku nënkuptojnë:

* Pavarësi ligjore të qartë prej çdo subjekti tjetër publik ose privat që operon në sektorin ekonomik;
* Pavarësia ligjore, organizative dhe financiare nga subjektet që janë të përfshirë drejtpërsëdrejti në çështjet hekurudhore;
* Pavarësia nga çdo menaxher i infrastrukturës, autoritet tarifor, autoritet alokues i kapaciteteve, aplikant dhe autoritet i sigurisë ose ndërveprimit;
* pavarësi funksionale nga çdo autoritet kompetent i përfshirë në ofrimin e një kontrate të shërbimit publik.

**Në kreun IV. Sanksionet**

**Neni 16**- **Marrja e masave administrative ndaj subjekteve të treta**/ Mosdhënia e informacionit të kërkuar nga ARH dhe moszbatimi i vendimit të marrë nga ARH do të ndëshkohet me gjobë./ ARH ka të drejtë të vërë gjoba në vlerën jo më shumë se 10 për qind të xhiros vjetore për vitin e kaluar financiar. Për llogaritjen e gjobës merren parasysh pasojat e shkaktuara nga shkelja, kohëzgjatja dhe rëndësia e tyre.

Përsa i përket pozicionimit të ARH në sistemin e përgjithshëm të organizimit të sektorit hekurudhor, Kodi Hekurudhor lejon një bashkëpunim të ngushtë të Autoritetit Regullator Hekurudhor me Autoritetin e Konkurrencës.

V**. -Dispozitat Tranzitore dhe Përfundimtare-Neni 17/Përfundimi** dhe transferimi i kompetencave ku me emërimin e Drejtorit Ekzekutiv të Autoritetit dhe për të garantuar minimalisht një nivel të pranueshëm të pavarësisë, ky Ligj përcakton masën e mëposhtme: Një marrëveshje midis Ministrit përgjegjës për transportin dhe Autoritetit, për të garantuar pavarësinë e tij në të gjitha çështjet që kanë të bëjnë me rregullimin dhe vendimmarrjen e tregut; ku kjo marrëveshje mbikëqyret nga Këshilli i Ministrave;

**Neni 18-Hyrja në fuqi** Ky ligj hyn në fuqi 15 ditë pas botimit në Fletoren Zyrtare.

1. **INSTITUCIONET DHE ORGANET QË NGARKOHEN PËR ZBATIMIN E AKTIT**

Për zbatimin e projektaktit ngarkohet Ministria e Infrastrukturës dhe Energjisë.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

* Projektligji është hartuar nga asistenca teknike e financuar nga Komisioni Evropian me nr. Kontrate: 2018/400449a, si dhe strukturat përkatëse teknike të Ministrisë së Infrastrukturës dhe Energjisë dhe institucionet e varwsisw si:
* Hekurudha Shqiptare SH.A., të gjitha njësitë e bzinesit hekurudhor;
* Drejtoria e Inspektimit Hekurudhor;
* Autoriteti Kombëtar i Konkurences ka dhënë opinionet referues;
* Qendra Kombëtare e Biznesit ka kontribuar me komentet ndaj tij,
* COËI Ltd.

Projeaktakti do të dërgohet për mendim në Ministrinë e Drejtësisë, Ministrinë e Financave dhe Ekonomisë, Ministrinë për Evropën dhe Punët e Jashtme, Ministrinë për Mbrojtjen e Sipërmarrjes, Autoritetit Kombëtar të Konkurences.

1. **RAPORTI I VLERËSIMIT TË ARDHURAVE DHE SHPENZIMEVE BUXHETORE**

Ky projektligj shoqërohet me efekte financiare shtesë për buxhetin e shtetit.

Ai parashikon për vitin 2020 fond shpenzimet e krijimit të Autoritetit sa i përket:

* Infrastrukturës fizike (Godina, aktivet afatgjata materiale AAM, dhe asete tjera)
* Vendosja e infrastrukturës kritike (ICT dhe/ose ITS/MIS); dhe mirëmbajtje e saj
* Sisteme të menaxhimit të integruar, përmes teknologjive te informacionit IT;
* Nivel të lartë të sigurisë së rrjeteve të informacionit në funksion të kontrollit së thjeshtuar të kostove të entiteteve/subjekteve që do të merren në shqyrtim etj, dhe
* Sistemeve të mbikëqyrjes e video-survejimit, me vënien e sistemeve inteligjente;
* Shpenzimet të misioneve dhe vizitave më pjesëmarrjet për takimet ne rajon/BE;
* Fondet në dispozicion në zbatim të nenit 15 (1) përfshirë paga personeli dhe sigurime shoqërore/shëndetësore; dhe 15 (2) të këtij Ligji, për vlerësime shtese.

**MINISTRI**

**Belinda Balluku**